Vispārējās tiesas 2024. gada 5. jūnija spriedums Deutsche Bank u.c./ECB
(Lieta T-182/22) 1
(Ekonomikas un monetārā politika – Kredītiestāžu prudenciālā uzraudzība – ECB uzticētie īpašie uzraudzības pienākumi – Prudenciālo prasību noteikšana – Neatsaucamu maksājumu saistības – Atcelšanas prasība – Intereses celt prasību neesamība – Daļēja nepieņemamība – Acīmredzama kļūda vērtējumā – Samērīgums)
Tiesvedības valoda – angļu
Lietas dalībnieki
Prasītājas: Deutsche Bank AG (Frankfurte pie Mainas, Vācija), BHW Bausparkasse AG (Hamelin, Vācija), norisbank GmbH (Bonna, Vācija) (pārstāvji: H. Berger un M. Weber, advokāti)
Atbildētāja: Eiropas Centrālā banka (pārstāvji: K. Lackhoff, M. Prokop un F. Bonnard)
Priekšmets
Ar prasību, kas pamatota ar LESD 263. pantu, pirmkārt, prasītājas lūdz daļēji atcelt Eiropas Centrālās bankas (ECB) 2022. gada 2. februāra Lēmumu ECB-SSM-2022-DEDEB-6, ar ko nosaka prudenciālas prasības, ieskaitot tā I un II pielikumu, ciktāl tie attiecas uz tām noteiktajām prasībām, un, otrkārt, Deutsche Bank un BHW Bausparkasse lūdz daļēji atcelt ECB 2022. gada 21. decembra Lēmumu ECB-SSM-2022-DEDEB-44, ar ko nosaka prudenciālas prasības, ieskaitot tā I un II pielikumu, ciktāl tie attiecas uz tām noteiktajām prasībām.
Rezolutīvā daļa
Kā nepieņemamu noraidīt prasību, ko cēlusi Deutsche Bank AG un ar ko lūgts atcelt individuāli noteiktos pasākumus atbilstoši Eiropas Centrālās bankas (ECB) 2022. gada 2. februāra Lēmuma ECB-SSM-2022-DEDEB-6 1.3. punktam.
Kā nepieņemamu noraidīt prasību, ko cēlusi norisbank GmbH un ar ko lūgts atcelt individuāli noteiktos pasākumus atbilstoši ECB 2022. gada 2. februāra Lēmuma ECB-SSM-2022-DEDEB-44 1.3. punktam.
Pārējā daļā prasību noraidīt kā nepamatotu.
Deutsche Bank, BHW Bausparkasse AG un norisbank atlīdzina tiesāšanās izdevumus.
____________
1     OV C 244, 27.6.2022.